‘ગાઇડ’ દ્વારા દરિયાઈ ખેડૂતોને પૂરક રોજગારી મળી રહે તે માટે સી વીડનો પ્રયોગ કરવામાં આવ્યો છે. દરિયાઈ શેવાળને ખાસ પ્રકારના રાફ્ટ બનાવીને ઉગાડાય છે. જો ફિશ સીડ માટેના પાંજરા પર જ આવા રાફ્ટ બનાવાય તો એકી સાથે બંને સાથે થઈ શકે. માત્ર પાણીની ખારાશના પ્રમાણનું ધ્યાન રાખવું પડે કારણ સી વીડ વધુ ખારાશવાળા પાણીમાં ઊગી શકતા નથી. તેથી જ્યાં પાણીની ખારાશ ઓછી હોય તેવી જગ્યાએ સી વીડનો પ્રયોગ કરી શકાય. સી વીડ સાબુ, કોસ્મેટિક્સ, દવા, બાયો ફર્ટિલાઇઝર બનાવતા ઉદ્યોગો ખરીદે છે. સી વીડ દ્વારા ‘અગર અગર’ જેવી ખાવાની વસ્તુઓ પણ બનાવી શકાય છે. ૩ બાય ૩ મીટરના રાફ્ટ પર યોગ્ય પાણી અને યોગ્ય તાપમાન હોય તો ૨૦ કિલો સી વીડના બીજમાંથી ૨૫૦ કિલો સી વીડનું ઉત્પાદન મળી શકે છે. તો પણ ઓછામાં ઓછું ૧૦૦-૧૫૦ કિલો ઉત્પાદન મળે છે. ઉદ્યોગોવાળા તે ૮-૧૦ રૃપિયે પ્રતિ કિલોના ભાવે ખરીદે છે.